La III Travessia Nadant solidària Marina Port Saplaya se celebra aquest dissabte
09 de juny de 2023

Aquest dissabte 10 de juny se celebra la Travessia nadant Port Saplaya, organitzada per tercer any per l'entitat de voluntariat sense ànim de lucre Voluntaris de la Mar (VDLM). Les proves tindran lloc entre Port Saplaya i la platja de la Patacona (Alboraia), i el seu objectiu és potenciar la natació en aigües obertes, conjuminant l'esport amb el voluntariat.

La jornada serà amenitzada per una batucada oferida pels xiquets i xiquetes de AMMEC amb paràlisi cerebral.

Consta d'una distància de 6.000 metres, inclosa en el circuit de travessies d'aigües obertes de la Federació de Natació de la Comunitat Valenciana, una popular de 2.000 metres i una infantil de 400 metres.

La primera eixida serà a les 09:30h des de la platja Sud de Port Saplaya i l'arribada serà a la mateixa platja. En finalitzar les diferents proves els i les participants i organitzadors, es reuniran en la post-travessia per a compartir experiències i donar a conéixer el voluntariat en la mar.

També hi haurà un servei de conciliació amb entreteniment i custòdia de menors per als fills i filles de participants i voluntariat.

Els horaris per a les eixides de natació són els següents:

6Km: 9:30h federats/as, 9:35h no federats/as.

2Km: 10:00h categoria masculina, 10.05 categoria femenina.

400m: Entre les 12:30h i les 13h, depenent de la finalització de les proves anteriors.

Lliurament de premis (horari aproximat):

11:15h la de 2km.

12:15h la de 6km.

Voluntaris de la Mar treballa per promocionar l'ús de les activitats nàutiques com mig integrador en la societat, promoure la cura de la mar i la seua biodiversitat mitjançant la conscienciació en el respecte al medi marí i generar oportunitats per al voluntariat que fomenten la consciència social i la igualtat.